Document ID: 31984R0953

*****
ΚΑΝΟΝΙΣΜΟΣ (ΕΟΚ) αριθ. 953/84 ΤΗΣ ΕΠΙΤΡΟΠΗΣ
της 6ης Απριλίου 1984
περί παύσεως της αλιείας της γαρίδας του Βορρά από πλοία με σημαία της Δανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 320/84 του Συμβουλίου της 31ης Ιανουαρίου 1984 περί καθορισμού, για ορισμένα αποθέματα ιχθύων και ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατόν να αλιευθεί (3), όπως τροποποιήθηκε από τον κανονισμό (ΕΟΚ) αριθ. 599/84 (4), προβλέπει τις ποσοστώσεις για τη γαρίδα του Βορρά για το 1984·
ότι, για να εξασφαλισθεί η τήρηση των διατάξεων που αφορούν του ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·
ότι, σύμφωνα με τις πληροφορίες που εστάλησαν από τη Δανία στην Επιτροπή, το ποσό των αλιευμάτων της γαρίδας του Βορρά στα ύδατα των υποζωνών CIEM Vα (ζώνη ΕΟΚ) και XIV (ζώνη ΕΟΚ) από πλοία με σημαία της Δανίας έφθασε τις ποσοστώσεις που είχαν διατεθεί προσωρινά για το 1984,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό των αλιευμάτων γαρίδας του Βορρά στα ύδατα των υποζωνών CIEM Vα (ζώνη ΕΟΚ) και XIV (ζώνη ΕΟΚ) από πλοία με σημαία της Δανίας ή νηολογημένα στη Δανία, εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στη Δανία για το 1984. Απαγορεύεται η αλιεία της γαρίδας του Βορρά στα ύδατα των υποζωνών CIEM Vα (ζώνη ΕΟΚ) και XIV (ζώνη ΕΟΚ), καθώς επίσης και η μεταφόρτωση από πλοίο σε πλοίο και η εκφόρτωση γαρίδας του Βορρά που έχει αλιευθεί στις υποζώνες αυτές από πλοία με σημαία της Δανίας ή νηολογημένα στη Δανία, από την ημερομηνία εφαρμογής αυτού του κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Απριλίου 1984.

Labels: 18
6